TARYBOS REGLAMENTAS (EB) Nr. 941/2006
2006 m. birželio 1 d.
iš dalies keičiantis Reglamento (EB) Nr. 51/2006 nuostatas dėl putasu ir silkių
EUROPOS SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama į 2002 m. gruodžio 20 d. Tarybos reglamentą (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką (1), ypač jo 20 straipsnį,
atsižvelgdama į Komisijos pasiūlymą,
kadangi:
(1)
Tarybos reglamente (EB) Nr. 51/2006 (2) 2006 metams nustatomos tam tikrų žuvų išteklių ir žuvų išteklių grupių bendrosios žvejybos galimybės ir susijusios sąlygos, taikomos Bendrijos vandenyse ir Bendrijos laivams vandenyse, kuriuose privaloma nustatyti sugavimų apribojimus.
(2)
Po 2006 m. vasario 23 d. Bendrijos ir Farerų salų konsultacijų buvo susitarta, kad abi šalys gali naudotis viena kitos žvejybos zonose esančiais putasu ir silkių ištekliais. Šis susitarimas turėtų būti įgyvendintas.
(3)
Kadangi laivai, ICES VI a, b ir VII b, c, j, k kvadratuose bei XII parajonyje žiauniniais tinklaičiais žvejojantys europines jūrų lydekas, nevykdė žvejybos praktikos, dėl kurios tuose rajonuose buvo uždrausta naudoti žiauninius tinklaičius, tikslinga, nukrypstant nuo draudimo, leisti jiems toliau žvejoti.
(4)
Bendrija surengė konsultacijas su Norvegija dėl pavasarį neršiančių Norvegijos silkių išteklių žvejybos šiaurės rytų Atlanto vandenyne valdymo, visų pirma dėl licencijų išdavimo tvarkos, kuri turėtų būti įgyvendinama.
(5)
Todėl Reglamentas (EB) Nr. 51/2006 turėtų būti atitinkamai iš dalies pakeistas,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 51/2006 IA, IB ir IV priedai iš dalies keičiami remiantis šio reglamento priedu.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 2006 m. birželio 1 d.